**Созмони Милали Муттаҳид дар Тоҷикистон ва Ҳукумати Ҷумҳурии Тоҷикистон Харитаи роҳ оид ба омодасозии Чаҳорчӯби ҳамкории СММ барои рушди устувор 2023-2026 баррасӣ намуданд.**

15 июли соли 2021, СММ дар Тоҷикистон бо дастгирӣ ва ҳамкорӣ бо Вазорати корҳои хориҷӣ ва Вазорати рушди иқтисод ва савдо, бо як қатор шарикони ҳукуматӣ ва ғайриҳукуматӣ харитаи роҳро барои омодагӣ ба таҳрезии Чаҳорчӯбаи ҳамкории СММ барои рушди устувор барои солҳои 2023-2026 (UNSDCF) баррасӣ намуданд. Чорабинии гибридӣ намояндагони баландпояи вазоратҳо ва муассисаҳои давлатӣ, ташкилотҳои ҷамъиятӣ, бахши хусусӣ ва тими кишварии Созмони Милали Муттаҳидро бо ҳам овард.

Чаҳорчӯби нави ҳамкорӣ барои солҳои 2023-2026 барои татбиқи афзалиятҳои рушди Тоҷикистон, ки дар Стратегияи Миллии Рушди 2016-2030 инъикос ёфтаанд ва бо Ҳадафҳо Рушди Устувор 2030 мувофиқат мекунад, саҳми назаррас хоҳад гузошт. Чаҳорчӯби ҳамкорӣ платформаи нави шарикӣ мебошад, ки барои ҳамкорӣ бо ҳамаи шарикони миллӣ ва байналмилалӣ дар муколама оид ба афзалиятҳои рушди миллӣ ва ноил шудан ба ҳадафҳои раванди ислоҳоти СММ дар саҳмгузорӣ ба Ҳадафҳои Рушди Устувор пешбинӣ шудааст.

Дар харитаи роҳ шарҳи марҳилаҳо ва ҷадвали таҳияи Чаҳорчӯбаи нав, аз ҷумла равиши афзалиятноки стратегӣ, раванди машваратҳои васеъ ва фарогир ва тасдиқи ниҳоӣ аз ҷониби ҷонибҳои манфиатдор оварда шудааст.

Ҷаноби Музаффар Ҳусейнзода, Муовини Вазири корҳои хориҷӣ дар сухани ифтитоҳии худ аз ҳамкориҳои қавӣ ва стратегии Ҳукумати Тоҷикистон ва низоми СММ дар Тоҷикистон махсусан ёдовар шуд, ки чаҳорчӯби нави ҳамкорӣ ҳамчун ҷузъи ҷудонашавандаи ислоҳоти СММ дастгирии пурраи онро изҳор намуд.

Ҳамоҳангсозии самарабахш ва иштироки фаъолонаи мақомоти давлатӣ, ташкилотҳои ҷамъиятӣ, бахши хусусӣ ва шарикони байналмилалӣ дар тамоми раванди омодагӣ ва татбиқи он аз ҷониби ҷаноби Ашурбой Солеҳзода, Муовини якуми Вазири рушди иқтисод ва савдо қайд карда шуд.

Хонум Сезин Синаноглу, Ҳамоҳангсози доимии СММ дар Тоҷикистон қайд кард, ки раванди Чаҳорчӯбаи ҳамкорӣ ҷузъи асосӣ ва натиҷаи ислоҳоти СММ мебошад ва аз равиши банақшагирии стратегии қаблӣ фарқ мекунад. Он ҳамчун платформаи шарикӣ, аз ҷумла барои таҳкими маблағгузории рушд, ҷалби шарикони ғайримуқаррарӣ, баланд бардоштани чандирӣ ва соддагардонии раванд ва ҷалби фаъоли ҳамаи шарикон хизмат хоҳад кард.

Мизи мудаввар ба иштирокчиён имконият фароҳам овард, ки раванди таҳияи Чаҳорчӯбаи ҳамкории СММ барои рушди устувор, инчунин нақшҳо ва масъулияти ҷонибҳои манфиатдорро хубтар дарк кунанд. Харитаи роҳи Чаҳорчӯбаи ҳамкорӣ ба ҳама тарафҳо расман пешниҳод карда шуд, ки роҳҳои корҳои бомуваффақияти омодагӣ дар самти тарҳрезии Чаҳорчӯбаи ҳамкорӣ барои Тоҷикистон барои солҳои 2023-2026 таъмин менамояд.

Барои гирифтани маълумоти иловагӣ, лутфан бо Манучеҳр Раҳмонов - Таҳлилгари масоили шарикӣ ва маблағгузории рушд тавассути manuchehr.rakhmonov@un.org ва Парвиз Бобоев - Таҳлилгари коммуникатсия ва тарғиботи Дафтари ҳамоҳангсози доимии СММ дар Тоҷикистон parviz.boboev@un.org тамос гиред.